b'\n_START_ARTICLE_\nMladinski opus Franceta Bevka\n_START_SECTION_\nAnaliza Bevkovih mladinskih del\n_START_PARAGRAPH_\nPastir\xc4\x8dki pri kresu in plesu: poezija, s to zbirko je Bevk obnovil igre in pesmi iz \xc4\x8dasov svojega otro\xc5\xa1tva._NEWLINE_Tati\xc4\x8d: je v celoti Bevkova avtobiografska izpoved.To je prvo Bevkovo obse\xc5\xbenej\xc5\xa1e prozno besedilo.Je ohlapna povest, pod mo\xc4\x8dnim vplivom Cankarjevih \xc4\x8drtic. Nabita je s te\xc5\xbekimi du\xc5\xa1evnimi stiskami okolju nedorslega otroka, ki omaga in ga \xc5\xbeivljenje odrine._NEWLINE_Lukec in njegov \xc5\xa1korec, Lukec i\xc5\xa1\xc4\x8de o\xc4\x8deta: Ta povest je odziv dru\xc5\xbebeni problematiki, ki je razkrajala Primorske dru\xc5\xbeine od konca 19. stoletja dalje- izseljevanju Primorcev s trebuhom za kruhom. Ti dve zgodbi uvajata v Bevkovo mladinsko delo nov, zanj zna\xc4\x8dilen motiv; \xc5\xbeivljenjsko usodno povezavo mednebogljenim otrokomi in \xc5\xbeivalco ali igra\xc4\x8do. Ta \xc5\xbeivalca oz. igra\xc4\x8da spremlja glavnega junaka skozi vse du\xc5\xa1evne stiske in moralne dileme. Pri Lukcu je ta \xc5\xbeivalca \xc5\xa1korec Klepec._NEWLINE_Pastirci, Grivarjevi otroci, Pestrna, Peter Klepec, Jagoda: Vse te povesti spadajo v sklop pastirskih povesti, v Bevkovo klasiko, v sklop Bevkove kme\xc4\x8dke realisti\xc4\x8dne doma\xc4\x8dijske povesti, z motiviko ustnega izro\xc4\x8dila. V ospredju so vseskozi du\xc5\xa1evne in moralne stiske otrok kot posledice hudih razmer. Literarni junaki se oklepajo simbola izgubljene varnosti- igra\xc4\x8d in \xc5\xbeivalic. Njihove stiske spremljajo vzdu\xc5\xa1ja v nravai. Z Jagodo pa je Bevk napisal najbolj \xc4\x8drno dramo iz otro\xc5\xa1kega \xc5\xbeivljenja._NEWLINE_Tovari\xc5\xa1a: Tu se za razliko od prej\xc5\xa1njih del, prizori\xc5\xa1\xc4\x8de premakne iz kme\xc4\x8dkega bajtarskega okolja v predmestje, k proletarski dru\xc5\xbeini. Ponovi se motiv tati\xc4\x8da, ponovi se tudi motv navezanosti otrok na \xc5\xbeivalco(ma\xc4\x8dka), obsodba dru\xc5\xbebenih razer, ki pripeljejo do skrhanih odnocov v dru\xc5\xbeini._NEWLINE_Ton\xc4\x8dek: Tudi ta povest se dogaja v mestnem okolju, v mestni proletarski dru\xc5\xbeini, vendar pa se tu pojavi \xc5\xa1e stiska zaradi jezika- govorjenje v italijan\xc5\xa1\xc4\x8dini in sloven\xc5\xa1\xc4\x8dini. Delo je bilo napisano tik pred 2. svetovno vojno, pod vtisom hudega raznorodovalnega pritiska na Slovence._NEWLINE_Mali upornik, U\xc4\x8diteljica Breda: V teh povestih ni ve\xc4\x8d \xc4\x8dutiti psiholo\xc5\xa1ko moralnih zapletov. V ospredju do narodne krivice pod okupacijo fa\xc5\xa1isti\xc4\x8dne Italije. Osnova obema zgodbama so pisateljeve izku\xc5\xa1nje iz pretekle vojne._NEWLINE_Knjiga o Titu: Ta knjiga je nastala po naro\xc4\x8dilu, iz razl\xc4\x8dnega spominsko- dokumentarnega gradiva razli\xc4\x8dnih piscev sestaviti in predstaviti otrokom \xc5\xbeivljenje Josipa Broza Tita._NEWLINE_Peter Klepec: Izhajal je v mladinskem listu Na\xc5\xa1 rod (1939/40). Pastirsko zgodbo postavi Bevk v domi\xc5\xa1ljijo ljudske pripovedi: meje med mogo\xc4\x8dim in nemogo\xc4\x8dim izginejo. Iz nebogljenega in zatiranega pastir\xc4\x8dka postane \xc4\x8dlovek neizmerne mo\xc4\x8di, ki mu ga dale\xc4\x8d na svetu ni para, ki ga kli\xc4\x8dejo na pomo\xc4\x8d tuji vladarji.\n_START_SECTION_\nInterpretacija del\n_START_PARAGRAPH_\nPastir\xc4\x8dki pri kresu in plesu_NEWLINE_To je Bevkovo prvo objavljeno mladinsko delo. V tej zbirki je Bevk te\xc5\xbeil za tem, da obnovi igre in pesmi iz svojega otro\xc5\xa1tva, svojega pastirovanja. S to zbirko je ohranil motive otro\xc5\xa1ke ljudske pesmi. Zajemanje iz ljudskega izro\xc4\x8dila in vra\xc4\x8danje k njemu se potem kot rde\xc4\x8da nit vle\xc4\x8de skozi celotno Bevkovo ustvarjanje._NEWLINE_Tati\xc4\x8d_NEWLINE_Tati\xc4\x8d je pripoved o hribovskem de\xc4\x8dku, ki ga o\xc4\x8de odpelje v mesto za vajenca v trgovino. De\xc4\x8dek je poln ble\xc5\xa1\xc4\x8de\xc4\x8dih predstav, velikih pri\xc4\x8dakovanj in upanja na veliko prihodnost v mestu. Prvi\xc4\x8d je sam, dale\xc4\x8d od doma\xc4\x8dih. Njegovi prvi dnevi v trgovini so polni osamljenosti, njegov sodelavec je de\xc4\x8dek Josi, s katerim pa se ne razumeta najbolje. V svojem tovari\xc5\xa1u ne najde iskrenega prijatelja, pa\xc4\x8d pa izprijenega fanta. Kaj kmalu namre\xc4\x8d ugotovi, da Josi krade denar iz blagajne. Le ta potem tudi Tati\xc4\x8da zapelje. Ko pride v mesto cirkus, je za de\xc4\x8dka ta sku\xc5\xa1njava preve\xc4\x8d. Da si lahko privo\xc5\xa1\xc4\x8di cirku\xc5\xa1ko predstavo za\xc4\x8dne gospodarju krasti denar. Ko postopek odkrijejo, je sramotno izdan in po\xc5\xa1ljejo ga nazaj domov, najbolj razo\xc4\x8darana pa sta njegova star\xc5\xa1a, ki sta ga vseskozi u\xc4\x8dila po\xc5\xa1tenosti._NEWLINE_Lukec in njegov \xc5\xa1korec, Lukec i\xc5\xa1\xc4\x8de o\xc4\x8deta_NEWLINE_Ti dve potopisno-pustolovski povesti je Bevk leta 1954 zdru\xc5\xbeil v eno. Lukec je razposajen de\xc4\x8dek, ki z mamo \xc5\xbeivi v najeti hi\xc5\xa1ici, v vasici, sredi Vipavske doline. O\xc4\x8deta \xc5\xbee dolgo ni videl, saj je zaradi rev\xc5\xa1\xc4\x8dine od\xc5\xa1el v Ameriko, da bo slu\xc5\xbeil denar za pre\xc5\xbeivetje dru\xc5\xbeine. Luk\xc4\x8deva velika \xc5\xbeelja je,da bi od\xc5\xa1el v svet;Ameriko. Njegov najbolj\xc5\xa1i prijatelj je \xc5\xa1korec Klepec. Z njim uganjata \xc5\xa1tevilne nor\xc4\x8dije, kar mami Marjeti nemalokrat povzro\xc4\x8da velike te\xc5\xbeave. Nekega dne pa iz Amerike prispe pismo. O\xc4\x8de jima po\xc5\xa1lje denar za pot v Ameriko. Mati in Lukec se tja odpravita, Lukec je na za\xc4\x8detku navdu\xc5\xa1en, kasneje pa se zgodi tragedija, mati na ladji umre in Lukec ostane sam. Kljub temu s pomo\xc4\x8djo znancev pride do o\xc4\x8deta. Vendar njegova \xc5\xbeelja po Ameriki ugasne. Daje ga domoto\xc5\xbeje, \xc5\xbeeli si le domov, pogre\xc5\xa1a domovino in o\xc4\x8de mu obljubi, da bosta ko bo dovolj zaslu\xc5\xbeil od\xc5\xa1la nazaj v rodno Vipavsko dolino._NEWLINE_Pastirci_NEWLINE_So povest o treh otrocih, ki so jim razmere-rev\xc5\xa1\xc4\x8dina nalo\xc5\xbeile pastrisko slu\xc5\xbebo. To je zgodba o njihovem \xc5\xbeivljenju na pa\xc5\xa1i, sporih, o njihovih otro\xc5\xa1kih zna\xc4\x8dajih. Trije pastir\xc4\x8dki: Lenart, Ferjan\xc4\x8d in Bla\xc5\xbee vsak dan vodijo \xc5\xbeivino na pa\xc5\xa1o. Ko se Bla\xc5\xbee po\xc5\xa1koduje, se njihov svet popolnoma spremeni. Namesto Bla\xc5\xbeeta v njihov pastirski svet zaide pastirica. To zaostri spor med Lenartom in Ferjan\xc4\x8dem. Ma\xc5\xa1\xc4\x8devanje vodi do ma\xc5\xa1\xc4\x8devanja, dokler Lenart v slepem srdu ne zare\xc5\xbee Ferjan\xc4\x8deve gugalnice, ki visi tik nad prepadom. Po sre\xc4\x8dnem naklju\xc4\x8dju do nesre\xc4\x8de ne pride, vendar pa Lenarta hudo pe\xc4\x8de vest. Ferjan\xc4\x8d vso svojo jezo ohladi s pestmi, Lenart se pomiri. Nato pa te\xc4\x8de \xc5\xbeivljenje na pa\xc5\xa1i spet dalje._NEWLINE_Grivarjevi otroci_NEWLINE_V tej povesti se razpleta usoda treh otrok: Tin\xc4\x8deta, Mretke in Bla\xc5\xbeeta. So revna dru\xc5\xbeina, kmalu pa postanejo tudi sirote. Najprej jim umre mati, malo kasneje pa \xc5\xa1e o\xc4\x8de. Zanje potem skrbi teta, potem pa se zadeve zapletejo. Spor med sorodniki odvzame otrokom priljubljeno teto Tono, ki jim nadome\xc5\xa1\xc4\x8da star\xc5\xa1e. Novih varuhov, ki jim je predvsem do bajte, otroci ne marajo. Najmlaj\xc5\xa1ega- Bla\xc5\xbeeta s seboj odnese teta Tona, Mretka in Tin\xc4\x8de pa uideta. Sodi\xc5\xa1\xc4\x8de trem sirotam teto Tono vrne, a \xc5\xbeivljenje jih kot vse bajtarske otroke reztepe po pastirskih slu\xc5\xbebah. Doma pri Toni ostane le Bla\xc5\xbee, ki je za delo \xc5\xa1e premajhen._NEWLINE_Pestrna_NEWLINE_Je povest o bajtarski deklici Ne\xc5\xbeki. Ne\xc5\xbeka \xc5\xbeivi s svojo mamo in bratom v ko\xc4\x8di ob gozdu, vendar ve\xc4\x8dino dni pre\xc5\xbeivi sama. Mama odide na polje, brat pa \xc5\xbeene \xc5\xbeivino na pa\xc5\xa1o. Ko je sama, jo je vedno strah, zato ji mati obljubi, da ji bo naredila pun\xc4\x8dko iz cunj, \xc4\x8de ne bo ve\xc4\x8d jokala. Tako dobi pun\xc4\x8dko, ki jo vedno nosi s seboj. Nekega dne pa pride k njim soseda, s predlogom, da bi \xc5\xa1la Ne\xc5\xbeka za pestrno njihove Mari\xc4\x8dke. Vendar Ne\xc5\xbeka ne zmore trdega \xc5\xbeivljenja varu\xc5\xa1ke v tuji hi\xc5\xa1i. Ni kos krivi\xc4\x8dni gospodinji in njeni muhasti h\xc4\x8derki. Bolj kot na Mari\xc4\x8dko je navezana na svojo pun\xc4\x8dko- Pikapolonico. Ta ji je edina dru\xc5\xa1\xc4\x8dina, edina tola\xc5\xbeba v no\xc4\x8deh, polnih strahov. Ko zaradi nagajivosti pastir\xc4\x8dka izgubi svojo edino uteho, se zlomi in zbe\xc5\xbei domov. Zbe\xc5\xbei v nevihtno no\xc4\x8d, pride domov upehana, potem pa \xc5\xa1e zboli. Z njo je hudo, domov pride tudi o\xc4\x8de, kasneje Ne\xc5\xbeka ozdravi, mati pa se odlo\xc4\x8di da je ne bo poslala nazaj za pestrno._NEWLINE_Jagoda_NEWLINE_Glavni literarni junak v tej povesti je Matev\xc5\xbeek. Je pastir\xc4\x8dek, ki je s svojo slu\xc5\xbebo zadovoljen, vendar pa na pa\xc5\xa1i ve\xc4\x8dkrat zaspi. Nekega dne mu njegove koze zaidejo v laz soseda Ko\xc5\xa1ana, s katerim se Matev\xc5\xbeek in njegovi ne razumejo najbolje. Ko Ko\xc5\xa1an to opazi, odpelje koze v svoj hlev. Ko se Matev\xc5\xbeek zbudi, zgro\xc5\xbeen ugotovi, da koz ni nikjer. I\xc5\xa1\xc4\x8de jih povsod, jezen je na kozo Blekico, saj je prepri\xc4\x8dan da je za to ona kriva, nazadnje pa ugotovi, da so koze v Ko\xc5\xa1anovem hlevu. Ko pride domov ga gospodar po\xc5\xa1lje iskat koze h Ko\xc5\xa1anu, vendar mu jih le ta no\xc4\x8de vrniti. H Ko\xc5\xa1anu mora iti tudi gospodar in na koncu se pogodita tako, da Ko\xc5\xa1an dobi eno kozo- to pa je ravno Matev\xc5\xbekova Jagoda. Matev\xc5\xbeek je razo\xc4\x8daran in jezen odide nasednji ve\xc4\x8der v Ko\xc5\xa1anov hlev po Jagodo. V besu in strahu zakuri Ko\xc5\xa1anov hlev, nato pa zbe\xc5\xbei in sko\xc4\x8di v prepad._NEWLINE_Ton\xc4\x8dek_NEWLINE_Povest je postavljena v mesto, v mestno proletarsko dru\xc5\xbeino, ki se znajde zaradi svoje slovenske narodnosti, predvsem pa slovenske govorice v te\xc5\xbeavah. Govoriti mora Ton\xc4\x8dek slovensko v \xc5\xa1oli, na ulici, v javnih prostorih, to zanj pomeni izgubiti mo\xc5\xbenost za zaslu\xc5\xbeek in obstoj. Zato se Ton\xc4\x8dku \xc5\xa1ola upre, strah pred \xc5\xa1olo in govorjenjem v slovenskem jeziku mu pre\xc5\xbeene stric iz Amerike. Tudi Ton\xc4\x8dek ima svojo \xc5\xbeivalco- veverico, ki pa jo kasneje proda. Odlo\xc4\x8di se, da bo od\xc5\xa1el od doma k stricu, pri katerem je bil poleti na po\xc4\x8ditnicah in zato proda veverico. Vendar se na koncu sre\xc4\x8dno izte\xc4\x8de in svojo \xc5\xbeivalco dobi nazaj. S prihodom strica pa se izbolj\xc5\xa1ajo tudi razmere doma in Ton\xc4\x8dek si ni\xc4\x8d ve\xc4\x8d ne \xc5\xbeeli iti od doma._NEWLINE_Tovari\xc5\xa1a_NEWLINE_\xc5\xbde naslov pove, da spoznamo v zgodbi tovari\xc5\xa1a- to sta Primo\xc5\xbe in Viktor. Oba sta bila iz revnih dru\xc5\xbein, skupaj sta hodila v \xc5\xa1olo in skupaj sta pre\xc5\xbeivela ve\xc4\x8dino prostega \xc4\x8dasa. Primo\xc5\xbe je bil priden de\xc4\x8dek, vendar sta z Viktorjem ve\xc4\x8dkrat po\xc4\x8denjala neumnosti. Mame je umrla, \xc5\xbeivel je z o\xc4\x8detom, sestro in bratoma. O\xc4\x8de je ve\xc4\x8dinoma pre\xc5\xbeivljal v gostilni, za dru\xc5\xbeino pa je skrebla sestra Tilda. Na najmlaj\xc5\xa1ega v dru\xc5\xbeini- Fran\xc4\x8dka sta izmenjaje pazila Nej\xc4\x8de in Primo\xc5\xbe in zato tudi vsak drugi dan nista bila v \xc5\xa1oli. Nekega dne je Primo\xc5\xbe, ko je hotel u\xc5\xa1pi\xc4\x8diti eno od vragolij lovil ma\xc4\x8dko, le ta pa je v begu razbila Tildino uro. Primo\xc5\xbea je skrbelo, kje naj dobi denar za popravilo in Viktor mu je predlagal naj sosedi Marjuti- trgovki ukrade denar. Primo\xc5\xbe je s slabo vestjo to res storil.Viktorja so zaprli, ta pa je potem povedal \xc5\xa1e za Primo\xc5\xbea in ponj so pri\xc5\xa1li oro\xc5\xbeniki. Marjuta je bila \xc5\xbealostna, saj je vedela da e Primo\xc5\xbe po\xc5\xa1ten fant in ko mu je le ta povedal kaj se je zgodilo mu je odpustila in mu dala denar za popravilo ure. Ob tem dogodku je tudi o\xc4\x8de sklenil, da bo odslej on skbel za Fran\xc4\x8dka, Nej\xc4\x8de in Primo\xc5\xbe pa bosta vsak dan hodila v \xc5\xa1olo. Najte\xc5\xbeje pa je bilo Primo\xc5\xbeu, ko je moral Marjuti obljubiti, da se ne bo ve\xc4\x8d dru\xc5\xbeil z Viktorjem._NEWLINE_Mali upornik_NEWLINE_Mali upornik(Piccolo ribelle) je de\xc4\x8dek Toma\xc5\xbe. Povest se dogaja med vojno. Na eni strani so Lahi, na drugi Partizani. Toma\xc5\xbe \xc5\xbeivi s svojo materjo v ko\xc4\x8di, o\xc4\x8de pride domov le ob\xc4\x8dasno, saj je na delu. Toma\xc5\xbe vsak dan vodi na pa\xc5\xa1o kozi, njegova velika \xc5\xbeelja pa je, da bi postal partizan. Nekega dne na pa\xc5\xa1i sre\xc4\x8da partizanko Dano.Nato pa pripeljejo v hi\xc5\xa1 ranjenega partizana \xc4\x8crta. Takrat pa pride domov tudi o\xc4\x8de in se odlo\xc4\x8di, da bo tudi on od\xc5\xa1el v Partizane. Vse poteka mirno dokler izdajalec Peter Smuk ne ugotovi, da skrivajo v hi\xc5\xa1i partizana. To izda Lahom, ki jim po\xc5\xbegejo hi\xc5\xa1o, mater pa zaprejo. Zaprejo tudi Toma\xc5\xbea, ki pa kljub gro\xc5\xbenjam in tepe\xc5\xbeu no\xc4\x8de izdati ni\xc4\x8d. Ko ga peljejo nazaj v zapor pobegne. Odide k Zofi, ki mu pomaga pobegniti k Partizanom. Tam se spet sre\xc4\x8data z o\xc4\x8detom in ostalimi Partizani, nato pa \xc4\x8deta odide v Prisoje, da bi re\xc5\xa1ili mater. Mater re\xc5\xa1ijo, Lahe premagajo, po\xc5\xa1kodovana pa je tudi Dana, ki kasneje umre. Toma\xc5\xbeek po koncu vojne in ob vrnitvi v vas dobi vzdevek Piccolo ribelle, postane pa tudi pravi Partizan._NEWLINE_U\xc4\x8diteljica Breda_NEWLINE_U\xc4\x8dtejica Breda se znajde na Primorskem, ko po zlomu Italije zavlada ljudska oblast; ustanavlja \xc5\xa1ole za otroke, ki jim je bilo dvajset let prepovedano govoriti slovensko. V te \xc5\xa1ole hodijo tudi otroci itallijanskega rodu, ki niso be\xc5\xbeali pred narodnoosvobodilno vojsko. Vojna nevarnost in stalna bli\xc5\xbeina sovra\xc5\xbenika, napetosti med otroki, ki nastajajo zaradi vojnih razmer, nalagajo skromni partizanski u\xc4\x8diteljici nove napore: u\xc4\x8diti otroke ne le slovenskega jezika, marve\xc4\x8d tudi strpnosti med otroki razli\xc4\x8dnih narodnosti._NEWLINE_Knjiga o Titu_NEWLINE_Knjiga o Titu je opis Josipa Broza Tita. Bevk je z njo predstavil \xc5\xbeivljenje velilkega voditelja, dr\xc5\xbeavnika in revolucionarja Tita. V zapisoh, ki jih je gradivo prina\xc5\xa1alo je Bevk poiskal preproste \xc4\x8dlove\xc5\xa1ke odtenke in podrobnosti, ki so za otroke zanimive in se jim vtisnejo v spomin._NEWLINE_Peter Klepec_NEWLINE_To je pravljica o de\xc4\x8dku Petru Klepcu, edincu. \xc5\xbdivel je z mamo v borni bajtici pod gorami, o\xc4\x8de pa mu je umrl. Da sta s sinom pre\xc5\xbeivela je mati vsak dan hodila na dnino, Peter Klepec pa je pasel kozico Roga\xc4\x8dko. Nekega dne pa ga je mati poslala za pastirja. Sosed, pri katerem je pasel, je imel veliko \xc4\x8dredo in ker je bil Peter Klepec \xc5\xa1ibek de\xc4\x8dek mu je \xc4\x8dreda nemalokrat povzro\xc4\x8dala te\xc5\xbeave. Te\xc5\xbeave pa so mu povzro\xc4\x8dali tudi drugi pastirji, ki so mu ves \xc4\x8das nagajali. Vedno je moral on hoditi po vodo in ko je neko\xc4\x8d spet pri\xc5\xa1el po vodo je na jasi sre\xc4\x8dal gorsko vilo. Ta mu je ponudila vodo, ki je tekla izpod skale in s pomo\xc4\x8djo te vode je Peter Klepec postal mo\xc4\x8dan. Tako se ni ve\xc4\x8d bal pastirjev, ki so mu nagajali. Pa tudi sam pastir ni ve\xc4\x8d maral biti. Od\xc5\xa1el je domov, prpravil njivo in z materjo sta posejala p\xc5\xa1enico. Tako sta imela hrano in Peter je lahko ostal doma.'